टोल मैनेजर ने कहा: 50-55 कारें बिना टोल दिए निकाल रहे थे
टोल मैनेजर ने कहा: 50-55 कारें बिना टोल दिए निकाल रहे थे
टोलमैनेजर सुरेन्द्र सिंह ने बताया कि मामला दोपहर करीब साढ़े 3 बजे का है। हम विधायक श्रीराम भींचर की दो कारों को बिना टोल निकाल चुके थे। इसके बाद विधायक खुद नीचे आकर खड़े हो गए और सभी गाड़ियों को निकालने का प्रयास किया। उन्हें समझाने का प्रयास किया तो उन्होंने धक्का-मुक्की की। इसके बाद मुझे साइड में कर 50-55 गाड़ियों को निकाल ले गए। पूरी घटना कैमरे में कैद है। हमने इस मामले को लेकर बड़ी खाटू थाने में रिपोर्ट दी है। साथ में सबूत के तौर पर वीडियो फुटेज भी दिए गए हैं।
सूचना मिली है, मामला अभी दर्ज नहीं कराया गया : थानाधिकारी
^हमेंमामले की जानकारी मिली है। टोल मैनेजर और विधायक से बात कर रहे हैं। फिलहाल थाने में इस प्रकार का कोई मामला दर्ज नहीं हुआ है। -दातार सिंह, थानाधिकारी, बड़ीखाटू
विधायक बोले-मेरी कार के आगे आए टोलकर्मी, वाहन निकालने की बात झूठी
मकरानासे भाजपा विधायक श्रीराम भींचर ने घटना को लेकर कहा कि वे मूंडवा के पास एक गांव में अपने मामा के पोते की शादी में जा रहे थे। कसारी टोलबूथ पर कर्मचारियों ने उनकी गाड़ी रोक ली और विधायक होने की बात बताने के बाद भी टोल वसूलने पर अड़ गए। विधायक ने पूरी बारात के वाहनों को बिना टोल दिए जाने देने जैसी बात से इनकार करते हुए कहा कि टोल बूथ पर असभ्य और अनपढ़ लोगों को बैठा रखा है। कुछ दिन पूर्व जयपुर की ओर से गोविन्दी टोलबूथ पर भी उनके साथ टोल कर्मियों ने अभद्रता की और विधायक के कार्ड को मानने से इनकार कर दिया था। उन्होंने इसे लेकर विधानसभा में भी प्रश्न लगाया है।
भाजपा विधायक के पति की कंपनी के पास है टोल का ठेका
जयपुर-नागौरमेगा हाइवे के सभी 4 स्थानों पर मसूदा से भाजपा विधायक सुशील कंवर पलाड़ा के पति भंवर सिंह की कम्पनी के पास टोल संग्रहण का ठेका है। इस कम्पनी द्वारा जनवरी माह में ही यहां काम शुरू किया गया है।
भाजपा विधायक श्रीराम भींचर का वीडियो वायरल
विधायक बाेले- लड़ाई करनी है तो कर लो, लेकिन बारात की गाड़ियां बिना टोल चुकाए ही जाएंगी, बिना पैसे दिए निकलवाईं 50-55 कारें
जयपुर-नागौर मेगा हाईवे पर टोल कर्मियों से भिड़े
भास्कर न्यूज | कुचामन सिटी
मकरानाके भाजपा विधायक श्रीराम भींचर का एक वीडियो शनिवार को वॉट्सएप पर वायरल हुआ। वीडियो जयपुर-नागौर मेगा हाइवे पर बड़ी खाटू और तरनाऊ के बीच कसारी टोल नाके का बताया जा रहा है। इसमें विधायक भींचर बिना टोल चुकाए वाहन निकालने पर अड़ गए। करीब 1:52 मिनट के इस वीडियो में विधायक टोल कार्मिकों से कह रहे हैं कि लड़ाई करनी है तो वे लड़ने को भी तैयार हैं, लेकिन गाड़ियां बिना टोल चुकाए ही जाएंगी। टोल कार्मिक ने शुरू में उनसे कहा कि विधायक होने के नाते उनकी दो गाड़ियों को निकाल चुके हैं, लेकिन पूरी बारात को नहीं निकाल सकते। बाद में जब टोलकर्मी एक कार के सामने गया तो उसे साइड में करते हुए विधायक गाड़ियों को निकालते नजर रहे हैं। उनका कहना था कि मेरी बारात है, मेरे मामा की बारात है ये कारें तो यूं ही जाएंगी। गौरतलब है कि जनवरी में इसी रोड पर देवरी टोल नाके पर टोल नहीं देने का समर्थन करने का भींचर का एक वीडियो भी वायरल हो चुका है।
टोल कर्मी को धक्का देते विधायक।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva awa_Deva kas_Deva hin_Deva hin_Deva